צ'בושולו נשוי ואב לילד אחד. הוא דובר טורקית, אנגלית, גרמנית ויפנית. הוא גם לומד את השפה הרוסית, דיבר בה בפומבי במספר הזדמנויות, ותיאר את שליטתו בה ברמה "בינונית". אחיו חסן הוא נשיא מועדון הכדורגל אלניאספור.
משה אלמגור-טיקוצקי
קנאנגה
קנאנגה, (בצרפתית: Kananga, בעבר נקראה לולובאורג או לולואבורג) היא עיר הבירה של מחוז קסאי-מרכז ברפובליקה הדמוקרטית של קונגו. זהו האזור העירוני הרביעי המאוכלס ביותר במדינה, עם אוכלוסייה שנאמדות ב-1,458,000 נפשות (2020). שטח העיר הוא כ-743 קילומטרים רבועים והצפיפות היא כ-1,700 נפש לקמ"ר. הגובה המוערך של העיר הוא כ-600 מטרים מעל לפני הים. האקלים המקומי הוא אקלים סוואנה טרופי. העיר שוכנת ליד נהר לולואה, יובל של נהר קסאי ומסילת הברזל אילבו-לובומבאשי. העיר נחשבת למרכז מסחרי ואדמיניסטרטיבי חשוב, ובה שוכן נמל התעופה של קנאנגה.
העיר הוקמה בשנת 1884.
אני לא יכול לנשום
אני לא יכול לנשום או אני לא יכולה לנשום (באנגלית: I can't breathe) היא סיסמה המזוהה עם תנועת "חיי שחורים חשובים" (מאנגלית: Black Lives Matter) בארצות הברית.
מקור ביטוי זה הוא ממילותיו האחרונות של אריק גרנר, אדם שחור ולא חמוש שנהרג בשנת 2014 לאחר שהיה במעצר על ידי משטרת ניו יורק.
מספר אפרו-אמריקאים אחרים כמו: חוויאר אמבלר, מנואל אליס, אליה מק'ליין וג'ורג' פלויד אמרו את אותו הביטוי, לפני שמתו בנסיבות דומות עם גורמי אכיפת החוק.
על פי דיווח של עיתון הניו יורק טיימס משנת 2020, הביטוי נאמר על ידי יותר מ-70 אנשים שמתו במעצרם המשטרתי.
הביטוי משמש כיום במחאות נגד אלימות משטרתית בארצות הברית ונגד היעדר אחריות המשטרה עקב חסינותה.
אני לא יכולה לנשום
מכינות קדם-צבאיות ארז
מכינות הקדם-צבאיות ארז היא רשת מכינות קדם צבאיות אורבניות הפועלות ברחבי ישראל. את המכינות מפעילים בשיתוף תנועת אחריי! והסוכנות היהודית, ועמותת צימאון.
רשת מכינות "ארז" היא רשת המכינות החצי שנתיות הגדולה בישראל ומונה שבע מכינות וכ-350 חניכים בשנה.
על התכנית.
התכנית מיועדת למועמדים לגיוס לצה"ל, בוגרי כיתה י"ב, המעוניינים בהכנה לשירות משמעותי בצה"ל. בכל מכינה לומדים בין 30 ל-70 חניכים המחולקים לקבוצות. תוכנית הלימודים מתנהלת כולה בעברית למעט במכינה המעורבת בה התכנים מועברים בעברית אך נלמדת השפה הערבית. התכנית פועלת באמצעות דחיית הגיוס, החל מחודש אוגוסט עד לחודש פברואר.
במכינה מפתחים החניכים כישורי מנהיגות ומודעות חברתית באמצעות הובלת פרויקטים חינוכיים וחברתיים בשכונה, לצד לימודים פורמליים בהיסטוריה, פוליטיקה, הכרת הארץ ויהדות. חניכי התכנית מוכווונים לשירות צבאי משמעותי ובכללו לתפקידי פיקוד וקצונה.
רשת המכינות.
ברשת קיימות מכינות הפזורות בערים מרכזיות בישראל ומשולבות בחיי העיר תוך תרומה קהילתית:
פתיוטיס
פתיוטיס (ביוונית: Φθιώτιδα) היא אחת מהיחידות האזוריות של יוון. חלק מהאזור המנהלי של מרכז יוון. בירתה היא העיר לאמיה. גובלת במפרץ מאלי ממזרח, בויאטיה ופוקיס בדרום, אטוליה-אקרנאניה בדרום מערב, אבריטניה במערב, היחידה האזורית קרדיצה והיחידה האזורית לריסה בצפון ומגסיה בצפון מזרח. השם מתוארך לתקופות קדומות. המקום ידוע בעיקר כביתו של אכילס.
גאוגרפיה.
פתיוטיס נמצאת בקו החוף הצפוני והדרומי של מפרץ מאלי, בכניסה לים האגאי. נכנסת אל פנים היבשה לכיוון מערב לאורך עמק נהר הספרצ'יוס. בדרום חלקו העליון של עמק צפיס.
ישנם מספר רכסי הרים בפתיוטיס: האותרי בצפון מזרח, טימפריסטוס במערב, ורדוסיה בדרום מערב, אוטה בדרום וקלידרומו בדרום מזרח.
היסטוריה.
"פתיוטיס" פירושו "חבל פתיה", שהיה האזור הדרומי ביותר של תסליה העתיקה סביב פרסלוס וביתו של אכילס. בתקופה הקלאסית התייחס גם לאזור פתיוטיס אכאה, הגובל בפתיוטיס טאטאליאן מדרום וממזרח. פתיוטיס אכאה הוא החלק הצפוני של היחידה האזורית פתיוטיס הנוכחית והחלק הדרומי של מגנסיה הנוכחית. החלק הדרום-מזרחי של פתיוטיס הנוכחית היה האזור הקדום לוקריס, והחלק הדרום-מערבי היה מאליס העתיקה ואייניס.
מנהל.
היחידה האזורית פתיוטיס מחולקת לשבע עיריות: (המספרים לפי המפה).
פרפקטורה.
המחוזות פתיוטיס ופוקיס נוצר בשנת 1845. בשנת 1947 חולק מחוז זה לחלק דרומי - פוקיס ולחלק צפוני - פתיוטיס. כחלק מרפורמת ממשלת קליקראטיס ב-2011, נוצרה היחידה האזורית פתיוטיס מתוך המחוז לשעבר פתיוטיס (ביוונית). המחוז היה בעל אותו שטח כמו היחידה האזורית הנוכחית. במקביל, אורגנו העיריות מחדש, על פי הטבלה להלן.
סו מייריק
סו וילקינס מייריק (באנגלית: Sue Wilkins Myrick; נולדה ב-1 באוגוסט 1941) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס התשיעי של מדינת קרוליינה הצפונית בשנים 1995–2013. מייריק, חברת המפלגה הרפובליקנית, היא האישה הראשונה שייצגה את קרוליינה הצפונית בבית הנבחרים האמריקאי. בראשית פברואר 2012 הודיע על פרישתה מהחיים הפוליטיים ובינואר 2013 עזבה את הקונגרס של ארצות הברית. בין השנים 1987–1991 הייתה ראשת העיר שארלוט.
ביוגרפיה.
מייריק נולדה בשנת 1941 בטיפין (Tiffin) שבאוהיו. את לימודיה התיכוניים השלימה בתיכון פורט קלינטון, השוכן בעיר בעלת אותו שם על גדות ימת אירי. בין השנים 1959–1960 היא למדה באוניברסיטת היידלברג שבעיר הולדתה. בטרם החלה את נתיבתה המקצועית בעולם הפרסום ויחסי הציבור, הייתה מורה בבית ספר של יום ראשון. בעבר אף הייתה נשיאה ומנכ"לית של חברה לענייני יח"צ ומתן פרסום.
בשנת 1981 התמודדה מייריק על מושב במועצת העיר שארלוט, אך ללא הועיל. ב-1983 הצליחה להיברח למועצת העיר מטעם מחוז בחירה כללי, אותו ייצגה עד 1985. בשנת 1987 נבחרה לראשת העירייה, האישה הראשונה בתפקיד. בשנת 1989, כאשר מייריק התמודדה לתקופת כהונה שנייה כראשת העיר, התוודתה כי קיימה מערכת יחסים עם בעלה במהלך 1973 בשעה שהיה נשוי לאשתו הראשונה, והמשיכה לנצח בבחירות.
בבחירות 1992 פתחה מייריק במסע בחירות אל הסנאט של ארצות הברית נגד הסנאטור המכהן מטעם המפלגה הדמוקרטית טרי סנפורד . בבחירות מקדימות שהתקיימו במפלגה הרפובליקנית ניצח לוק פיירקלות' , שגבר על מייריק וחבר בית הנבחרים האמריקאי לשעבר וולטר ג'ונסטון ביחס של 48%–30%–17%. בבחירות אמצע הכהונה של 1994 נבחרה מייריק אל בית הנבחרים של ארצות הברית מטעם מחוז הקונגרס התשיעי של קרוליינה הצפונית, אחרי פרישתו של נציג המחוז המכהן אלכס מקמילן.
במהלך כהונתוה בבית הנבחרים נמנתה מייריק בין חברי הקונגרס השמרניים ביותר. בקונגרס ה-108 של ארצות הברית, שהתכנס בשנים 2003–2005, ישבה בראשות ועדת המחקר הרפובליקנית. דפוס ההצבעה השמרני שלה, לצד עמדותיה הנוקשות בזרם הרפובליקני, הבטיחו את מעמדה כחברת קונגרס פופולרית בקרב הבוחרים במחוז הקונגרס התשיעי של קרוליינה הצפונית, ולראיה ב-2004 נבחרה עם 70% מקולות הבוחרים. בבחירות שלאחר מכן ב-2006 נבחרה פעם נוספת עם כ-67% מהקולות. כמי שבעצמה גברה על מחלת הסרטן, הייתה מייריק מהתומכות המובילות למציאת תרופה לסרטן השד. כשכיהנה בקונגרס הציגה מייריק הצעת חוק למתן טיפול רפואי במסגרת מדיקייד עבור נשים המאובחנות עם סרטן השד, וחקיקה זו עברה בשני בתי הקונגרס ונחתמה כחוק.
בבית הנבחרים הייתה מייריק מתגדת חריפה לפונדמנטליזם מוסלמי. באוקטובר 2009 ערכה לצד אחדים מעמיתיה הרפובליקנים מסיבת עיתונאים בה התריסה כנגד מה שכינתה "הסתתנות לקפיטול של קאבל מתמחים מוסלמים רדיקליים שנוטה להשמיד את אמריקה מבפנים". בשנת 2010, כאשר קיימה פגישה עם מצביעים מוסלמים בשארלוט בה ניסתה להבהיר את עמדותיה, סוכנות הידיעות "AP" דיווחה כי מייריק "הציעה להילחם בהקצנה האיסלאמית על ידי השבתת עסקאות נשק עם ערב הסעודית, להעביר חקיקה שתהפוך קריאה למותם של אזרחים אמריקאים לעבירת בגידה, ולחקור את בחירתם של מתורגמנים לערבית". בסתיו 2011 ביטלה מייריק את השתתפותה המתוכננת באנדרטה הלאומית והמוזיאון לפיגועי 11 בספטמבר מחשש שהפכה למטרה עבור טרוריסטים, באמתלת פרסום מאמר בכלי תקשורת ארציים באיראן שהזכירו את מייריק מיאנה לפרט על פרטי האיום, והמאמר האיראני המדובר היה למעשה תרגום של דו"ח בדבר איסלאמופוביה שפרסם המרכז לקדמה אמריקאית .
ב-7 בפברואר 2012 הכריזה על פרישתה מהחיים הפוליטיים. כהונתה תמה עם התכנסות הקונגרס ה-113 של ארצות הברית. אחרי פרישתה נעשתה לשדלנית בוושינגטון הבירה עבור "מפיצי הנעליים והקמעונאים של אמריקה", קבוצת מסחר ששמה לה למטרה להיפטר ממכסים על נעליים.
יחסי פורטוגל–תאילנד
יחסי פורטוגל–תאילנד הם היחסים הדיפלומטיים הרשמיים בין פורטוגל לבין ממלכת תאילנד.
היסטוריה.